कोरोना अपडेट: देश में 24 घंटों में 1007 नये मामले, 23 लोगों की मौत
स्वास्थ्य मंत्रालय द्वारा जारी आकड़ों के मुताबिक देश में अभी तक कुल सक्रमितों की संख्या 13,387 पहुंच गयी है जिनमें से अभी तक 1,748 लोगों को स्वस्थ किया जा चुका है लेकिन 437 लोगों की मौत भी हुई है। देश में अभी भी 11,201 सक्रिय मामले मौजूद हैं।
पिछले 24 घंटों में यानी (16 अप्रैल सुबह 8 बजे से लेकर 17 अप्रैल सुबह 8 बजे तक) कोरोना संक्रमण के 1,007 नये मामले सामने आये हैं। साथ ही 260 लोग को स्वस्थ भी किया जा चुका है। 23 लोगों की मौत हुई है और 724 नये सक्रिय मामले और जुड़ गए हैं।
अगर हम रात भर यानी ( 16 अप्रैल शाम 5 बजे से लेकर 17 अप्रैल सुबह 8 बजे तक) की बात करें तो 62 फीसदी नये मामले रात में ही आये हैं और 17 लोगो की मौत हुई है।
भारतीय आयुर्विज्ञान अनुसंधान परिषद द्वारा जारी आकड़ों के अनुसार 16 अप्रैल रात 9 बजे तक 3,02,956 सैंपल की जांच की गयी है जिनमें से 27,256 सैंपल की जांच बीते 24 घंटो में की गयी है जिनमें से 1206 कोरोना पॉजिटिव मामले पाए गये।
राज्य वार कोरोना के नये मामले
सबसे अधिक नये मामले महाराष्ट्र, गुजरात, मध्य प्रदेश और राजस्थान से सामने आये है साथ ही महाराष्ट्र कोरोना से प्रभावित राज्यों में पहले नंबर पर है जिसमें 289 नये मामलो के साथ संक्रमितों की कुल संख्या 3,205 पहुंच गयी है। गुजरात से 164 नये मामले सामने आये, मध्य प्रदेश से 133 नये मामले आये, राजस्थान से 108 नये मामले आये, 70 मामले उत्तर प्रदेश से, 62 मामले दिल्ली से, 53 मामले तेलंगाना से, 36 मामले कर्नाटक से, 25 मामले तमिलनाडु से, 24 मामले पश्चिम बंगाल से, 14 मामले जम्मू और कश्मीर से, 10 मामले बिहार से, 9 मामले आंध्र प्रदेश से, 7 मामले केरल से, 2 मामले असम से और 1 नया मामला लद्दाख से सामने आया है।
देश में 17 राज्य ऐसे भी रहे जिनमें कोई नया कोरोना पॉजिटिव मामला सामने नहीं आया है जिनमें हरियाणा, पंजाब, ओडिशा, उत्तराखंड, हिमाचल प्रदेश, छत्तीसगढ़, झारखंड, चंडीगढ़, अंडमान और निकोबार द्वीप समूह, गोवा, मेघालय, पुडुचेरी, मणिपुर,त्रिपुरा अरुणाचल प्रदेश, मिज़ोरम और नागालैंड शामिल हैं।
राज्य वार कोरोना से मौत
पिछले 24 घंटों में कोरोना से 23 लोगो की मौतें हो चुकी हैं जिनमें से 7 लोगों की मौत महाराष्ट्र में हुई है, 6 लोगों की मौत दिल्ली में, 3-3 लोगों की मौत गुजरात और पश्चिम बंगाल में, 2 लोगों की मौत उत्तर प्रदेश में और एक-एक की मौत कर्नाटक और तमिलनाडु में हुई है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva